ಅಂಡರ್‌ಟೇಕರ್‌ WWF ವೃತ್ತಿಯ ಈ ಭಾಗದಲ್ಲಿ ತನ್ನ ಎರಡನೇ ಅವತಾರ ತಾಳಿದರು. ಅವರು ಗಾಥಿಕ್ ಶವಸಂಸ್ಕಾರ ನಿರ್ವಾಹಕರ-ಆಧರಿಸಿದ ದಿರಿಸುಗಳು, ಶವಸಂಸ್ಕಾರದಲ್ಲಿ ಬಳಸುವ ಚರಮಗೀತೆ ಆವರ್ತಕ ಸಂಗೀತ, ಅಲೌಕಿಕ ಸೂಚನೆಗಳು, ಹಾಗೂ ಅಖಾಡಕ್ಕೆ ಪ್ರವೇಶಮಾಡುವ ಸಂದರ್ಭದಲ್ಲಿ ನಡೆಸುವ ತಂತ್ರಗಳನ್ನು ತ್ಯಜಿಸಿದರು. ಈಗ ಅಂಡರ್‌ಟೇಕರ್‌ ಬೈಕರ್‌ ವ್ಯಕ್ತಿತ್ವವನ್ನು ತಳೆದು, ಅಖಾಡದಲ್ಲಿ ದ್ವಿಚಕ್ರವಾಹನದ ಸವಾರಿ ಮಾಡಿ, ಹಾಗೂ ತಂಪುಕನ್ನಡಕಗಳನ್ನು ಧರಿಸಿ ಅಖಾಡಕ್ಕೆ ಪ್ರವೇಶಿಸಿದನು. ಅಂಡರ್‌ಟೇಕರ್‌ರ ಮೂಲ ಆವರ್ತಕ ಗೀತೆಯಾದ ಪ್ರಥಮ ಘಂಟೆಯ ಘೋಷದೊಂದಿಗೆ ಜೊತೆಗಿದ್ದರೂ, ಅವರ ಪ್ರವೇಶ ಸಂಗೀತವು ಲಿಂಪ್ ಬಿಸ್ಕಿಟ್‌ರ "ರೋಲಿನ್' (ಏರ್ ರೈಯ್ಡ್ ವೆಹಿಕಲ್)" ಹಾಗೂ ಕಿಡ್ ರಾಕ್‌ರ "ಅಮೇರಿಕನ್ ಬ್ಯಾಡ್ ಆಸ್" (ಇದರಿಂದಾಗಿ ಅಂಡರ್‌ಟೇಕರ್‌ರ ಹೊಸ ತಂತ್ರದ ಹೆಸರು ಹುಟ್ಟಿಕೊಂಡಿತು)ನಂತಹಾ ಆ ಕಾಲದ ಸುಪ್ರಸಿದ್ಧ ಗೀತೆಗಳಿಗೆ ಬದಲಾಯಿತು.

2000ನೇ ಇಸವಿಯ ಮೇ ತಿಂಗಳಿನಲ್ಲಿ ಪುನರಾಗಮನದ ನಂತರ, ಮೆಕ್‌ಮಹನ್‌-ಹೆಲ್ಮ್‌ಸ್ಲೆರವರ ಗುಂಪಿನಲ್ಲಿದ್ದವರನ್ನು ಸೋಲಿಸಿ, ಇದರಿಂದಾಗಿ ಮತ್ತೊಮ್ಮೆ ಅವರು ತನ್ನ ಅಭಿಮಾನಿ ಬಳಗವನ್ನು ಪಡೆದುಕೊಂಡರು. ಅಷ್ಟೇ ಅಲ್ಲದೆ ಆತ ಅವರ ನಾಯಕನಾದ WWF ಚಾಂಪಿಯನ್‌ ಟ್ರಿಪಲ್‌ Hನ್ನು ಗುರಿಯಾಗಿಸಿಕೊಂಡರು. ಕಿಂಗ್ ಆಫ್ ದಿ ರಿಂಗ್‌ ಪಂದ್ಯದಲ್ಲಿ, ಅಂಡರ್‌ಟೇಕರ್‌ ದಿ ರಾಕ್‌ ಹಾಗೂ ಕೇನ್‌ ಜೊತೆ ಸೇರಿಕೊಂಡು ಟ್ರಿಪಲ್‌ H, ಶೇನ್‌ ಮೆಕ್‌ಮಹನ್‌, ಹಾಗೂ ವಿನ್ಸ್‌ ಮೆಕ್‌ಮಹನ್‌ರ ತಂಡವನ್ನು ಸೋಲಿಸಿದರು. ಅದರ ನಂತರ, ಅವರನ್ನು WWF ಟ್ಯಾಗ್‌ ಟೀಮ್‌ ಚಾಂಪಿಯನ್‌ಷಿಪ್‌ ಪಂದ್ಯದಲ್ಲಿ ಭಾಗವಹಿಸಲು ಕೇನ್‌ರಿದ್ದ ತಂಡಕ್ಕೆ ನೇಮಿಸಲಾಯಿತು. ಅವರು ಎಡ್ಜ್‌ ಹಾಗೂ ಕ್ರಿಶ್ಚಿಯನ್‌ರನ್ನು ಸೋಲಿಸಿ, ಅವರ ಜೊತೆ ಬರುವ ವಾರ ನಡೆಯುತ್ತಿದ್ದ ಟ್ಯಾಗ್ ಪದವಿಗಾಗಿ ಹೋರಾಡಲು ಅರ್ಹತೆಗಳಿಸಿದರೂ, ಆದರೆ ಎಡ್ಜ್‌ ಹಾಗೂ ಕ್ರಿಶ್ಚಿಯನ್‌ ಅದನ್ನು ತಮ್ಮಲ್ಲಿಯೇ ಉಳಿಸಿಕೊಳ್ಳಲು ಸಫಲರಾದರು. ಆಗಸ್ಟ್‌ 14ರಂದು ನಡೆದ "ರಾ ಈಸ್ ವಾರ್‌" ನ ಕಂತಿನಲ್ಲಿ ಕೇನ್‌ರು ಅಂಡರ್‌ಟೇಕರ್‌ಗೆ ಎರಡು ಬಾರಿ ಘಟ್ಟಿಸುವಿಕೆಯ ಪ್ರಹಾರ ನೀಡಿ ವಂಚಿಸಿದರು. ಈ ಘಟನೆಯು ಸಮ್ಮರ್‌ಸ್ಲ್ಯಾಮ್‌ನಲ್ಲಿ ಮತ್ತೊಂದು ಪಂದ್ಯ ನಡೆಸಲು ಕಾರಣವಾಯಿತು, ಹಾಗೂ ಇದರಲ್ಲಿ ಅಂಡರ್‌ಟೇಕರ್‌ ಕೇನ್‌ರ ಮುಖವಾಡವನ್ನು ತೆಗೆದುಹಾಕಿದ್ದರಿಂದಾಗಿ, ಕೇನ್‌ ಪಲಾಯನ ಮಾಡಿದ್ದರಿಂದ ಅದು ಶೂನ್ಯ ಫಲಿತಾಂಶದ ಪಂದ್ಯವಾಯಿತು.

ಇದಾದ ನಂತರ WWF ಚಾಂಪಿಯನ್‌ಷಿಪ್‌ನ ಸರ್ವೈವರ್ ಸರಣಿಯಲ್ಲಿ ತನ್ನೊಂದಿಗೆ ಹೋರಾಡುವಂತೆ ಅಂಡರ್‌ಟೇಕರ್‌ ಕುರ್ತ್‌ ಆಂಗಲ್‌‌ರಿಗೆ ಸವಾಲು ಹಾಕಿದರು. ಆಂಗಲ್‌, ತನ್ನ ನಿಜ ಜೀವನದ ಸಹೋದರ ಎರಿಕ್ ಆಂಗಲ್‌ ಜೊತೆ ಸೇರಿಕೊಂಡಿದ್ದರಿಂದಾಗಿ ಕುರ್ತ್‌ ಅಂಡರ್‌ಟೇಕರ್‌ರನ್ನು ಸೋಲಿಸಿದರು. ಅರ್ಮಗೆಡನ್‌ನಲ್ಲಿ ಅಂಡರ್‌ಟೇಕರ್‌ರು ಹಕ್ಕೊತ್ತಾಯ ಮಾಡಿದ್ದರ ಪರಿಣಾಮ WWF ಚಾಂಪಿಯನ್‌ಷಿಪ್‌ಗಾಗಿ ಆರು ಜನರು ಪಾಲ್ಗೊಂಡ ಹೆಲ್ ಇನ್ ಎ ಸೆಲ್‌ ಪಂದ್ಯವನ್ನು ಆರಂಭಿಸಿದರು. ಅಂಡರ್‌ಟೇಕರ್‌ ಯಾರೊ ಒಬ್ಬರನ್ನು "ಪ್ರಸಿದ್ಧ" ಮಾಡುವುದಾಗಿ ವಚನ ನೀಡಿದ್ದು, ಘಟ್ಟಿಸುವಿಕೆಯಿಂದ ರಿಕಿಷಿಯನ್ನು ಅಖಾಡದ ಮೇಲ್ಛಾವಣಿ ಮುಟ್ಟುವಂತೆ ಎತ್ತಿ ಎಸೆದು ಅದನ್ನವರು ಪೂರೈಸಿದರು.

ಅಂಡರ್‌ಟೇಕರ್‌ ಬ್ರದರ್ಸ್ ಆಫ್ ಡಿಸ್ಟ್ರಕ್ಷನ್‌ಗಾಗಿ 2001ರಲ್ಲಿ, ಕೇನ್‌ ಜೊತೆ ಮತ್ತೆ ಒಂದಾದರು, ಹಾಗೂ ಮತ್ತೊಮ್ಮೆ WWF ಟ್ಯಾಗ್‌ ಟೀಮ್‌ ಚಾಂಪಿಯನ್‌ಷಿಪ್‌ನಲ್ಲಿ ಸವಾಲನ್ನು ಒಡ್ಡಿದರು. ನೋ ವೇ ಔಟ್‌ನಲ್ಲಿ ಅವರು, ಎಡ್ಜ್‌ ಹಾಗೂ ಕ್ರಿಶ್ಚಿಯನ್‌ರನ್ನು ಹಾಗೂ ನಂತರ ಟೇಬಲ್ಸ್‌ ಪಂದ್ಯದಲ್ಲಿ ಚಾಂಪಿಯನ್‌ಗಳಾದ ಡೂಡ್ಲಿ ಬಾಯ್ಸ್‌ರನ್ನು ಎದುರಿಸಿ ಪ್ರಶಸ್ತಿಯ ಪಡೆಯುವಿಕೆಯಲ್ಲಿ ಸರಿಯಾದ ಪೆಟ್ಟು ತಿಂದರು. ಬ್ರದರ್ಸ್ ಆಫ್ ಡಿಸ್ಟ್ರಕ್ಷನ್‌ ಮೊದಲು ಸಂಪೂರ್ಣ ಪಂದ್ಯದಲ್ಲಿ ಮೇಲುಗೈ ಸಾಧಿಸಿದರಾದರೂ ಅವರಿಂದ ಜಯ ಗಳಿಸಲು ಆಗಲಿಲ್ಲ. ನಂತರ ರೆಸಲ್‌ಮೇನಿಯಾ X-ಸೆವೆನ್‌/ಏಳು ಪಂದ್ಯದಲ್ಲಿ ಅಂಡರ್‌ಟೇಕರ್‌ ಟ್ರಿಪಲ್‌ Hರನ್ನು ಸೋಲಿಸಲು ನೇಮಕಗೊಂಡು, ತನ್ನ ರೆಸಲ್‌ಮೇನಿಯಾ ಗೆಲುವಿನ ಗೆರೆಯನ್ನು 9–0ಕ್ಕೆ ಹೆಚ್ಚಿಸಿಕೊಂಡರು. ಅವರು ಹಾಗೂ ಕೇನ್‌ ತಮ್ಮ ಕಥಾಭಾಗದಲ್ಲಿ ಟ್ರಿಪಲ್‌ H ಗಮನ ಕೇಂದ್ರೀಕರಿಸಿ, ಅವರು WWF ಚಾಂಪಿಯನ್‌ ಸ್ಟೋನ್‌ ಕೋಲ್ಡ್ ಸ್ಟೀವ್‌ ಆಸ್ಟಿನ್‌ ಜೊತೆ "ವಿಸ್ಮಯ ಮೈತ್ರಿ" ಮಾಡಿಕೊಂಡರು. ಟ್ರಿಪಲ್‌ H ಹಾಗೂ ಆಸ್ಟಿನ್‌ ಜೊತೆ ತಮ್ಮ ಪ್ರಶಸ್ತಿಗಳಿಗಾಗಿ ಹೋರಾಟ ನಡೆಸಲು ಬ್ರದರ್ಸ್ ಆಫ್ ಡಿಸ್ಟ್ರಕ್ಷನ್‌ಗೆ ಅವಕಾಶ ಮಾಡಿಕೊಟ್ಟರು. ಅಂಡರ್‌ಟೇಕರ್‌ ಹಾಗೂ ಕೇನ್‌ WWF ಟ್ಯಾಗ್ ಪ್ರಶಸ್ತಿಯನ್ನು ಎಡ್ಜ್‌ ಹಾಗೂ ಕ್ರಿಶ್ಚಿಯನ್‌ರಿಂದ ಕಸಿದುಕೊಂಡ ನಂತರ, ಟ್ರಿಪಲ್‌ H ಕೇನ್‌ರಿಗೆ ಬ್ಯಾಕ್‌‌ಲ್ಯಾಷ್‌ ಪಂದ್ಯದಲ್ಲಿ ಚಮ್ಮಟಿಗೆಯಿಂದ ಏಟು ಹಾಕಿ ಘಟ್ಟಿಸಿದರು, ಇದರಿಂದಾಗಿ ಬ್ರದರ್ಸ್ ಆಫ್ ಡಿಸ್ಟ್ರಕ್ಷನ್‌ ತಮ್ಮ ಪದವಿಯನ್ನು ಬಿಡಬೇಕಾಯಿತು. ಕೇನ್‌ ಗಾಯಗೊಂಡರೂ, ಅಂಡರ್‌ಟೇಕರ್‌ ತಮ್ಮ WWF ಚಾಂಪಿಯನ್‌ಷಿಪ್‌ ಪಡೆಯಲು ಸ್ಟೀವ್‌ ಆಸ್ಟಿನ್‌ ಜೊತೆ ಸಂಕ್ಷಿಪ್ತ ಹೋರಾಟ ನಡೆಸಿದರು, ಆದರೆ ಜಡ್ಜ್‌ಮೆಂಟ್‌‌ ಡೇ ಪಂದ್ಯದಲ್ಲಿ, ಆಸ್ಟಿನ್‌ ತಮ್ಮ ಪದವಿಯನ್ನು ಉಳಿಸಿಕೊಳ್ಳಲು ಶಕ್ತರಾದರು.

"ದ ಇನ್‌ವೇಷನ್‌"ನ ಕಥಾಭಾಗದಲ್ಲಿ, ಅಂಡರ್‌ಟೇಕರ್‌ ತಮ್ಮ ಪತ್ನಿಯಾದ ಸಾರಾಳನ್ನು ನಿರಂತರವಾಗಿ ಪೀಡಿಸುತ್ತಿದ್ದ ಡೈಮಂಡ್ ಡಲ್ಲಾಸ್ ಪೇಜ್ ಮೇಲೆ ಪ್ರತೀಕಾರ ತೀರಿಸಿಕೊಳ್ಳಲು ಕಾತರಿಸುತ್ತಿದ್ದರು. ಸಮ್ಮರ್‌ಸ್ಲ್ಯಾಮ್‌ನಲ್ಲಿ, WCW ಟ್ಯಾಗ್‌ ಟೀಮ್‌ ಚಾಂಪಿಯನ್‌ಗಳಾದ ಅಂಡರ್‌ಟೇಕರ್‌ ಹಾಗೂ ಕೇನ್‌ ಪೇಜ್‌ ಹಾಗೂ ಅವರ ಸಹಭಾಗಿಯಾದ ಕ್ರಿಸ್ ಕೇನ್ಯನ್‌ರನ್ನು ಉಕ್ಕಿನ ಪಂಜರದ ಪಂದ್ಯದಲ್ಲಿ ಸೋಲಿಸಿ WWF ಟ್ಯಾಗ್‌ ಟೀಮ್‌ ಚಾಂಪಿಯನ್‌ಷಿಪ್‌ ಪ್ರಶಸ್ತಿಯನ್ನು ತಮ್ಮದಾಗಿಸಿಕೊಂಡರು. ಸರ್ವೈವರ್ ಸರಣಿಯಲ್ಲಿ, ಅಂಡರ್‌ಟೇಕರ್‌ ತಮ್ಮ ವಿರೋಧಿಗಳಾದ ದ ಅಲಯನ್ಸ್‌ನ ಸ್ಟೀವ್‌ ಆಸ್ಟಿನ್‌, ಬೂಕರ್‌ T, ರಾಬ್ ವಾನ್ ಡಾಮ್‌, ಶೇನ್‌ ಮೆಕ್‌ಮಹನ್‌, ಹಾಗೂ ಕುರ್ತ್‌ ಆಂಗಲ್‌‌ರನ್ನು (2006ನೇ ಇಸವಿಯಲ್ಲಿ ಕೇನ್‌ ಜೊತೆ ಅಂಡರ್‌ಟೇಕರ್‌ ಕೊನೆಯ ಬಾರಿಗೆ ಆಡಿದ ಪಂದ್ಯ) ಸೋಲಿಸುವ ಸಲುವಾಗಿ ಕೇನ್‌, ದಿ ರಾಕ್‌, ಕ್ರಿಸ್ ಜೆರಿಕೊ, ಹಾಗೂ ದಿ ಬಿಗ್ ಷೋರ ಜೊತೆ ಸೇರಿದರು. ಆಸ್ಟಿನ್‌ರ ಮಧ್ಯಪ್ರವೇಶದಿಂದಾಗಿ ಆಂಗಲ್‌ ಅಂಡರ್‌ಟೇಕರ್‌ರನ್ನು ನೆಲಕಚ್ಚಿಸಿದರು. ದ ಅಲಯನ್ಸ್‌‌ರನ್ನು ಸೋಲಿಸಿದ ನಂತರ, ಅಂಡರ್‌ಟೇಕರ್‌ ನಿರೂಪಕ ಜಿಮ್ ರಾಸ್‌ರನ್ನು ವಿನ್ಸ್‌ ಮೆಕ್‌ಮಹನ್‌ರ ಪೃಷ್ಠಕ್ಕೆ ಮುತ್ತು ನೀಡುವಂತೆ ಮಾಡಿ ಮತ್ತೊಮ್ಮೆ ದುರುಳ ಎಂದು ಎನಿಸಿಕೊಂಡರು. ಇದು ಅಂಡರ್‌ಟೇಕರ್‌, ತನ್ನ ಉದ್ದವಾದ ಕೂದಲನ್ನು ಕತ್ತರಿಸಿ ಚಿಕ್ಕದಾಗಿ ಮಾಡಿ ಹೊಸ ರೂಪ ಪಡೆದ ನಂತರದ "ಬಿಗ್ ಈವಿಲ್‌" ಎಂಬ ಹೆಸರಿನ ಪಾತ್ರದ ಆರಂಭವಾಗಿತ್ತು. ವೆಂಜಿಯೆನ್ಸ್‌ ಪಂದ್ಯದಲ್ಲಿ, ಅಂಡರ್‌ಟೇಕರ್‌ ವಾನ್ ಡಾಮ್‌ರನ್ನು ಸೋಲಿಸಿ WWF ಹಾರ್ಡ್‌ಕೋರ್ ಚಾಂಪಿಯನ್‌ಷಿಪ್‌ ಪಟ್ಟವನ್ನು ತನ್ನದಾಗಿಸಿಕೊಂಡರು.
ಅಂಡರ್‌ಟೇಕರ್‌ 2002ನೇ ಇಸವಿಯಲ್ಲಿ ನಡೆದ ರಾಯಲ್ ರಂಬಲ್‌ನಲ್ಲಿ ಮಾವೆನ್ ಅವರನ್ನು ಹಿಂದಿನಿಂದ ಬೆನ್ನಿಗೆ ಬಲವಾಗಿ ಒದ್ದು ಅವರನ್ನು ಸೋಲಿಸಿದ್ದರಿಂದ, ಅವರ ಮುಂದಿನ ಕಥಾಭಾಗ ಪ್ರಾರಂಭವಾಯಿತು. ತರುವಾಯದಲ್ಲಿ, ಅದಕ್ಕೆ ಪ್ರತಿಯಾಗಿ ಮಾವೆನ್‌ರನ್ನು ಪಂದ್ಯದಲ್ಲಿ ಹೊರಗಟ್ಟಿದ ಅಂಡರ್‌ಟೇಕರ್‌ ತೆರೆಯಹಿಂದೆ ಕೂಡಾ ಅವರನ್ನು ಅತ್ಯುಗ್ರವಾಗಿ ಥಳಿಸಿದರು. "ಸ್ಮ್ಯಾಕ್‌ಡೌನ್‌!" ನ ಕಂತಿನಲ್ಲಿ, ರಾಯಲ್ ರಂಬಲ್ ಸ್ಪರ್ಧೆಯಿಂದ ಅಂಡರ್‌ಟೇಕರ್‌ರನ್ನು ತೆಗೆದುಹಾಕಲಾಗಿದೆ ಎಂದು ದಿ ರಾಕ್‌ ತಿಳಿಸಿದ್ದರಿಂದ, ಅಂಡರ್‌ಟೇಕರ್‌ ಕೋಪಗೊಂಡರು. ಇದಕ್ಕೆ ಅಂಡರ್‌ಟೇಕರ್‌ ಪ್ರತಿಕ್ರಿಯಿಸಿದುದರಿಂದ, ದಿ ರಾಕ್‌ರು WWF ಅನ್‌ಡಿಸ್ಪ್ಯೂಟೆಡ್‌ ಚಾಂಪಿಯನ್‌ಷಿಪ್‌ನ ಪ್ರಥಮ ಸ್ಥಾನದ ಪ್ರತಿಸ್ಪರ್ಧಿ ಎಂಬ ಬಿರುದನ್ನು ಕಳೆದುಕೊಳ್ಳಬೇಕಾಯಿತು. ಈ ಕಥಾಭಾಗ ಹೀಗೆಯೇ ಮುಂದುವರಿದು ದಿ ರಾಕ್‌ರಿಂದಾಗಿ ಅಂಡರ್‌ಟೇಕರ್‌ ಹಾರ್ಡ್‌ಕೋರ್‌ ಚಾಂಪಿಯನ್‌ಷಿಪ್‌ ಪಂದ್ಯವನ್ನು ಮಾವೆನ್‌ರೆದುರು ಸೋತರು. ಇಬ್ಬರೂ ಸ್ಪರ್ಧಿಸಿದ್ದ ನೋ ವೇ ಔಟ್‌ನಲ್ಲಿ ರಿಕ್ ಫ್ಲೇರ್‌ರ ಮಧ್ಯಪ್ರವೇಶದಿಂದ ಅಂಡರ್‌ಟೇಕರ್‌ ಸೋಲನಪ್ಪಿದ್ದರು. ಈ ಮಧ್ಯಪ್ರವೇಶವು ಫ್ಲೇಯ್ರ್‌‌ರೊಂದಿಗೆ ಮತ್ತೊಂದು ಕಥೆಯನ್ನು ಹುಟ್ಟುಹಾಕಿತು, ರೆಸಲ್‌ಮೇನಿಯಾ X8 ರಲ್ಲಿ ಅವರು ಅಂಡರ್‌ಟೇಕರ್‌ರೊಂದಿಗೆ ಪಂದ್ಯ ಆಡಲು ತಿರಸ್ಕರಿಸಿದರು, ಹಾಗೂ ಇದರ ಪರಿಣಾಮವಾಗಿ, ಅಂಡರ್‌ಟೇಕರ್‌ ಅವರ ಮಗ ಡೇವಿಡ್ ಫ್ಲೇಯ್ರ್‌ರ ಮೇಲೆ ಹಲ್ಲೆ ನಡೆಸಿದರು‌. ಅಂಡರ್‌ಟೇಕರ್‌ ಫ್ಲೇಯ್ರ್‌‌ರ ಮಗಳಿಗೂ ಅದೇ ರೀತಿಯಲ್ಲಿ ಶಿಕ್ಷಿಸುವುದಾಗಿ ಹೇಳಿ ಬೆದರಿಸಿದ್ದರಿಂದಾಗಿ ಫ್ಲೇಯ್ರ್‌ ಪಂದ್ಯವನ್ನಾಡಲು ಅಂತಿಮವಾಗಿ ಒಪ್ಪಿಕೊಳ್ಳಬೇಕಾಯಿತು. ಪಂದ್ಯದಲ್ಲಿ ಅಂಡರ್‌ಟೇಕರ್‌ ಮೇಲೆ ಯಾವುದೇ ಅನರ್ಹತೆಯ ನಿಯಮಗಳನ್ನು ಹೇರಲಿಲ್ಲವಾದ್ದರಿಂದ ಅವರು ಫ್ಲೇಯ್ರ್‌‌ರನ್ನು ಸೋಲಿಸಿದರು.

ಫ್ಲೇಯ್ರ್‌‌ರೊಂದಿಗೆ ಜಟಾಪಟಿ ನಡೆಸಿದ ನಂತರ, ಅಂಡರ್‌ಟೇಕರ್‌ ಬ್ಯಾಕ್‌ಲ್ಯಾಷ್‌ ಪಂದ್ಯದಲ್ಲಿ ಸ್ಟೋನ್‌ ಕೋಲ್ಡ್ ಸ್ಟೀವ್‌ ಆಸ್ಟಿನ್‌ರನ್ನು ಸೋಲಿಸಿ WWF ಅನ್‌ಡಿಸ್ಪ್ಯೂಟೆಡ್ ಚಾಂಪಿಯನ್‌ಷಿಪ್‌ನ ಒಂದನೇ ಸ್ಥಾನದ ಸಮರ್ಥ ಪ್ರತಿಸ್ಪರ್ಧಿ ಎಂದೆನಿಸಿಕೊಂಡರು. ಮರುರಾತ್ರಿಯಲ್ಲಿ, ಅನ್‌ಡಿಸ್ಪ್ಯೂಟೆಡ್‌‌ ಚಾಂಪಿಯನ್‌ ಟ್ರಿಪಲ್‌ H ವಿರುದ್ಧ ಹೋರಾಡಿ ತನ್ನ ಪದವಿಯನ್ನು ಪಡೆಯಲು ಹಲ್ಕ್‌ ಹೋಗನ್‌ರಿಗೆ ಸಹಕರಿಸಿದನು. ಆನಂತರದಲ್ಲಿ, ಜಡ್ಜ್‌ಮೆಂಟ್‌ ಡೇದಂದು ತನ್ನ ನಾಲ್ಕನೇ ವಿಶ್ವ ಚಾಂಪಿಯನ್‌ಷಿಪ್‌ ಪಟ್ಟಕ್ಕಾಗಿ ಅಂಡರ್‌ಟೇಕರ್‌ ಹೋಗನ್‌ರನ್ನು ಸೋಲಿಸಿದರು. ಜುಲೈ 1ನೇ ತಾರೀಖಿನಂದು "ರಾ" ಪಂದ್ಯದ ಕಂತಿನಲ್ಲಿ, ಅಂಡರ್‌ಟೇಕರ್‌ ಜೆಫ್‌ ಹಾರ್ಡಿರನ್ನು ಲ್ಯಾಡರ್ ಪಂದ್ಯದಲ್ಲಿ ಸೋಲಿಸಿ ಹಾರ್ಡಿಯವರ ಕೈಯನ್ನು ಗೌರವಪೂರ್ವಕವಾಗಿ ಮೇಲೆತ್ತಿ ತನ್ನ ಅಭಿಮಾನಿ ಬಳಗವನ್ನು ಪುನಃ ಪಡೆದುಕೊಂಡರು. ಹಾಗಿದ್ದೂ, ದಿ ರಾಕ್‌ನೊಂದಿಗೆ ಕುರ್ತ್‌ ಆಂಗಲ್‌ ಕೂಡ ಭಾಗವಹಿಸಿದ್ದ ವೆಂಜಿಯನ್ಸ್‌ನ ಟ್ರಿಪಲ್ ತ್ರೆಟ್ ಪಂದ್ಯ ಎಂಬ ಪಂದ್ಯದಲ್ಲಿ ಅಂಡರ್‌ಟೇಕರ್‌ ಪ್ರಶಸ್ತಿಯನ್ನು ಕಳೆದುಕೊಳ್ಳಬೇಕಾಯಿತು. ಅಂದಿನ ರಾ ಮಾಜಿ ಪ್ರತಿಭಾನ್ವಿತರಾದ ಬ್ರೊಕ್ ಲೆಸ್ನರ್‌, ಕ್ರಿಸ್ ಬೆನಾಯ್ಟ್, ಹಾಗೂ ಎಡ್ಡೀ ಗುಯೆರೆರೊರೊಂದಿಗೆ ಅಂಡರ್‌ಟೇಕರ್‌ ರಾನಿಂದ ಸ್ಮ್ಯಾಕ್‌ಡೌನ್‌! ಸ್ಪರ್ಧೆಗಳಿಗೆ ಬದಲಾದರು. ಅಂಡರ್‌ಟೇಕರ್‌ ತನ್ನೊಂದಿಗೆ ಅನ್‌ಫರ್ಗೀವನ್‌ನ ಪ್ರಶಸ್ತಿಗಾಗಿ ಲೆಸ್ನರ್‌ ಸವಾಲೊಡ್ಡಿದರು ಆದರೆ ಆ ಪಂದ್ಯದಲ್ಲಿ ಇಬ್ಬರನ್ನೂ ಅನರ್ಹಗೊಳಿಸಲಾಯಿತು. ಅವರ ದ್ವೇಷವು ಹೆಲ್ ಇನ್ ಎ ಸೆಲ್‌ ಪಂದ್ಯದ ನೋ ಮರ್ಸಿಯಲ್ಲಿ ಕೂಡ ಮುಂದುವರಿಯಿತು. ಅಂಡರ್‌ಟೇಕರ್‌ ಪಂದ್ಯದಲ್ಲಿ ನಿಜವಾಗಿಯೂ ಮುರಿದ ಕೈನಿಂದ ಹೋರಾಟ ನಡೆಸಿ ಚಾಂಪಿಯನ್‌ರಿಗೆ ಪಂದ್ಯವನ್ನು ಸೋತರು.

ದಿ ಬಿಗ್ ಷೋನಿಂದ ದ್ವೇಷ ಹುಟ್ಟಿಸುವ ರೀತಿಯಲ್ಲಿ ಅವರನ್ನು ವೇದಿಕೆಯಿಂದ ಎಸೆದದ್ದರಿಂದಾಗಿ ಅಂಡರ್‌ಟೇಕರ್‌, ರೆಸ್ಲಿಂಗ್‌ನಿಂದ ಕೆಲವು ಕಾಲ ದೂರವುಳಿದಿದ್ದರು. ಅಂಡರ್‌ಟೇಕರ್‌ 2003ನೇ ಇಸವಿಯಲ್ಲಿ ನಡೆದ ರಾಯಲ್ ರಂಬಲ್ ಸ್ಪರ್ಧೆಯಲ್ಲಿ ಮರಳಿಬಂದರು. ಅವರು ತಕ್ಷಣವೇ ಬಿಗ್ ಷೋರ ಮೇಲೆ ತನ್ನ ದ್ವೇಷವನ್ನು ಮುಂದುವರೆಸಿ ನೋ ವೇ ಔಟ್‌ ಪಂದ್ಯದಲ್ಲಿ ಟ್ರೈಯಾಂಗಲ್ ಚೋಕ್‌ನಿಂದ ಅವರನ್ನು ಸೋಲಿಸಿದರು. ಪಂದ್ಯ ಮುಗಿದ ನಂತರ ಅಂಡರ್‌ಟೇಕರ್‌ ಮೇಲೆ A-ಟ್ರೈನ್‌ ದಾಳಿಮಾಡಲು ಯತ್ನಿಸಿದರು, ಆಷ್ಟರಲ್ಲಿ ನಾಥನ್ ಜೋನ್ಸ್‌ ಅವರಿಗೆ ಸಹಾಯ ಮಾಡಿದರು. ಅಂಡರ್‌ಟೇಕರ್‌ ಜೋನ್ಸ್‌ರಿಗೆ ಕುಸ್ತಿಯಾಡಲು ಕಲಿಸಿದರು, ಹಾಗೂ ಇಬ್ಬರೂ ಜೊತೆಯಾಗಿ ರೆಸಲ್‌ಮೇನಿಯಾ XIXರಲ್ಲಿ ನಡೆದ ಟ್ಯಾಗ್‌ ಟೀಮ್‌ ಪಂದ್ಯದಲ್ಲಿ ಬಿಗ್ ಷೋ ಹಾಗೂ A-ಟ್ರೈನ್‌ ವಿರುದ್ಧ ಹೋರಾಡಲು ತೀರ್ಮಾನಿಸಿದಾಗ ಈ ಕಥಾಭಾಗವು ಅಲ್ಲಿಂದ ಪುನಃ ಆರಂಭವಾಯಿತು. ಹಾಗಿದ್ದರೂ, ಪಂದ್ಯ ನಡೆಯುವುದಕ್ಕೂ ಮುಂಚೆಯೇ ಜೋನ್ಸ್‌ರನ್ನು, ತೆಗೆದುಹಾಕಿ ಪಂದ್ಯವನ್ನು ಏಕಾಂಗಿಯಾಗಿ ಹೋರಾಡುವಂತೆ ಮಾಡಿದರೂ, ಅಂಡರ್‌ಟೇಕರ್‌ ಜೋನ್ಸ್‌ ಸಹಾಯದಿಂದ ಗೆಲುವು ಸಾಧಿಸಿದರು.

ಆ ವರ್ಷದ ಉಳಿದ ದಿನಗಳಲ್ಲಿ, ಅವರಿಗೆ ಎರಡು WWE ಚಾಂಪಿಯನ್‌ಷಿಪ್‌ ಪಂದ್ಯಗಳನ್ನಾಡಲು ಅವಕಾಶಗಳನ್ನು ನೀಡಿದರು. ಪ್ರಥಮ ಬಾರಿಗೆ, ಸೆಪ್ಟೆಂಬರ್‌ 4ನೇ ತಾರೀಖಿನಂದು ನಡೆದ "ಸ್ಮ್ಯಾಕ್‌ಡೌನ್‌!" ನಲ್ಲಿ, ಕುರ್ತ್‌ ಆಂಗಲ್‌ ವಿರುದ್ಧ, ನಡೆದ ಪಂದ್ಯವು ಬ್ರೊಕ್ ಲೆಸ್ನರ್‌ರ ಮಧ್ಯಪ್ರವೇಶದಿಂದಾಗಿ ಶೂನ್ಯ ಫಲಿತಾಂಶದ ಸ್ಪರ್ಧೆಯಾಯಿತು. ಎರಡನೇ ಬಾರಿಗೆ, ನೋ ಮರ್ಸಿಯಲ್ಲಿ, ಅಂಡರ್‌ಟೇಕರ್‌ ಹಾಗೂ ಲೆಸ್ನರ್‌ ನಡುವೆ ನಡೆದ ಬೈಕರ್ ಚೈನ್‌ ಪಂದ್ಯದಲ್ಲಿ, ಲೆಸ್ನರ್‌ ವಿನ್ಸ್‌ ಮೆಕ್‌ಮಹನ್‌ರ ಸಹಾಯ ಪಡೆದು ಗೆಲುವು ಸಾಧಿಸಿದರು. ಈ ಪಂದ್ಯವು ಮೆಕ್‌ಮಹನ್‌ರೊಂದಿಗೆ ಹಗೆ ಸಾಧಿಸಲು ಕಾರಣವಾಯಿತು, ಸರ್ವೈವರ್ ಸರಣಿಯಲ್ಲಿ ಇದು ಮತ್ತಷ್ಟು ಹೆಚ್ಚಾಗಿ ಮೆಕ್‌ಮಹನ್‌ ವಿರುದ್ಧದ ಬ್ಯುರೀಡ್ ಅಲೈವ್‌ ಪಂದ್ಯದಲ್ಲಿ ಕೇನ್‌ರ ಮಧ್ಯಪ್ರವೇಶ ಅಂಡರ್‌ಟೇಕರ್‌ ಪಂದ್ಯದಲ್ಲಿ ಸೋಲಲು ಕಾರಣವಾಯಿತು. "ಪಂದ್ಯದ ನಂತರ ಕೆಲವು ಕಾಲ ಅಂಡರ್‌ಟೇಕರ್‌ ಕಾಣೆಯಾದರು, ಇದಕ್ಕೆ ಕೇನ್‌ "ಅವರು ಸತ್ತುಹೋಗಿದ್ದು ಶಾಶ್ವತವಾಗಿ ಸಮಾಧಿ ಮಾಡಲಾಗಿದೆ" ಎಂದು ಹೇಳಿಕೆ ನೀಡಿದ್ದರು.

ಅಮೇರಿಕನ್ ಬ್ಯಾಡ್ ಆಸ್/ಬಿಗ್ ಈವಿಲ್‌ (2000–2003)
ಹೆಲ್ ಇನ್ ಎ ಸೆಲ್‌; ಬ್ರದರ್ಸ್ ಆಫ್ ಡಿಸ್ಟ್ರಕ್ಷನ್‌ (1997–1998)
ವರ್ಲ್ಡ್‌ ರೆಸ್ಲಿಂಗ್‌ ಫೆಡರೇಶನ್‌/ಎಂಟರ್‌‌ಟೇನ್‌ಮೆಂಟ್ (1990-ಈ ವರೆಗೆ)
ಕತ್ತಲ ಲೋಕದ ಖಾತೆ (1999)